Renzo Piano

Renzo Piano (* 14. september 1937, Janov, Taliansko) je taliansky architekt. Životopis Je synom staviteľa. Jeho starý otec, otec, štyria ujovia a brat boli podnikatelia. On si však vybral radšej architektúru. V roku 1964 vyštudoval Polytechnickú Školu Architektúry v Miláne. Jeho spolužiakmi boli Jean Prouvé a Franco Albini (1959 – 1964). Študoval dva roky na univerzite vo Florencii. Ako študent pracoval s Frankom Albinim a navštevoval staršie staveniská, kde získal cenné a praktické skúsenosti. Počas štúdií sa prvý raz oženil. S manželkou Magdou Arduinovou majú tri deti: Carlo, Matteo a dcéra Lia, ktorá je tiež architektkou. Prvú architektonickú kanceláriu si otvoril v Miláne (1964 – 1970). Popri tom spolupracoval s Luisom Kahnom vo Philadelphii a so S. Makowským v Londýne. Prvou veľkou zákazkou, ktorú dostal v roku 1969, bol taliansky priemyselný pavilón na Expo 1970 v japonskej Osake. Do súťaže pre Centre national d’art et de culture Georges-Pompidou v Paríži sa spojil s architektom Richardom Rogersom a následne ju vyhrali. Vytvorili spoločnosť Piano&Rogers (1971 – 77) Neskôr pracoval v spoločnosti L'Aterier Piano&Rice (1977 – 1981). V roku 1989 sa zoznámil z Emiliou Rossata, s ktorou sa v roku 1992 oženil. V súčasnosti má kancelárie v Janove a v Paríži pod názvom Renzo Piano Building Workshop s asi 100 zamestnancami (architekti, inžinieri, špecialisti…). Dielo Renza Piana zahŕňa viac ako 40 svetoznámych projektov (múzea, galérie, kostoly, pódia, inštitúty, nákupné strediská, mosty…). Je nositeľom mnohých medzinárodných cien. Filozofia „Prečo sa chceš stať len architektom? Môžeš byť predsa staviteľom.“ Keď Renzo Piano počul tieto otcove slová, mal len 17 rokov. Až neskôr ho skúsenosti presvedčili, že byť len architektom nestačí, aj preto mohol povedať: „Viem, že architektúra mení život. Videl som to.“ Aj preto svoje kancelárie nazval Renzo Piano Building Workshop. Ale tiež tvorí aj ako dizajnér. Pianová veta: „kontinuálne redukovanie mierky a atomizácia detailu nám umožňujú priblížiť sa k biologickému.“ Piano skúma detail aby pochopil celok. Minimalizuje tvary predmetov do základných foriem. Všetko z jeho tvorby má svoj predobraz v prírode. Pianov názor na otázky štýlu: „Štýl je veľmi nebezpečný koncept,“, „ Je to príliš narcistický názor. Pripomína mi to komerčnú značku dizajnéra. Spomínam si, ako napríklad Giacomettiho rozčuľovalo, keď za ním prišli kupci a povedali mu: „Chceme takú vec, ktorú sme videli u iných - jednoducho ako to robíte.“ Štýl je veľké obmedzenie, ale zároveň pohodlná zlatá klietka, v ktorej vás každý hneď spozná. Preto som voči štýlu zdržanlivý.“ Projekty a realizácie Pavilion of the Italien Industry pre Svetovú výstavu v Osake, Japonsko, 1970 Office building for B&B, Como, Taliansko, 1973 Centre national d’art et de culture Georges-Pompidou, Paríž, Francúzsko, 1977 IRCAM, institute for acoustic research, Paríž, Francúzsko, 1977 Rehabilitation project for historical centers, Otranto, Taliansko, 1979 VSS experimental vehicle for FIAT, Turín, Taliansko, 1980 Office building for Lowara factory, Vicenza, Taliansko,1985 IBM Travelling Exhibition v Európe, 1986 Museum for the Menil Collection, Houston, Texas, 1986 San Nicola football stadium, Bari, Taliansko, 1990 Housing for the City of Paris, Paríž, Francúzsko, 1991 Renzo Piano Building Workshop, Punta Nave, Taliansko,1991 Columbus International Festival, Aquarium and Congress Hall, Janov, Taliansko, 1992 Reorganization Lingotto for FIAT, Turín, Taliansko, 1994 Medzinárodné letisko Kansai, Osaka, Japonsko, 1994 Cité Internationale, Lyon, Francúzsko, 1995 NEMO Museum of Science and Technology, Amsterdam, Holandsko, 1996 Aurora Place, Sydney, Austrália, 1996 Museum of the Beyeler Foundation, Riehen/Basel, Švajčiarsko, 1997 Debis Tower, Potsdamer Platz, Berlin, Nemecko, 1997 Parco della Musica auditorium, Rím, Taliansko 1997 – 2002 Cultural Center Jean Marie Tjibaou, Nouméa, Nová Kaledónia, 1998 New York Times Tower, New York City, New York, 2003 – 2007 High Museum of Art Expansion, Atlanta, Georgia, 2005 Zentrum Paul Klee, Berlín, Nemecko, 2006 California Academy of Siences, San Francisco, Kalifornia, 2008 Ocenenia 1978 – Union Internationale des Architects Honorary Fellowship, Mexico City, Mexico 1981 – Compasso d´Oro award, Miláno, Taliansko 1981 – AIA Honorary Fellowship, USA 1984 – Commandeur des Arts et des Lettres Award, Paríž, Francúzsko 1985 – Legion d´Honneur Paris, Francúzsko 1985 – R.I.B.A. Honorary Fellowship in London, UK 1989 – R.I.B.A. Royal Gold Medal for Architecture, UK 1989 – Cavaliere di Gran Croce award by the Italian Government, Rím, Taliansko 1990 – Honorary Doctorship, Universität Stuttgart, Nemecko 1990 – Kyoto Prize, Inamori Foundation, Kyoto, Japonsko 1991 – Neutra Prize, Pomoda, Kalifornia, USA 1992 – Honorary Doctorship, Delft University, Holandsko 1993 – American Academy of Arts and Sciences, Fellow, Londýn, UK 1994 – American Academy of Arts and Letters Honorary Fellowship, USA 1994 – Arnold W. Brunner Memorial Prize, USA 1994 – Chevalier, l´Odre National du Mérite, Paríž, Francúzsko 1994 – Goodwill Ambassador of Unesco for Architecture 1994 – Premio Michelangelo in Roma, Taliansko 1994 – Prize for Actuactiones temporales de Urbanismo y Arquitectura from the Ayuntamiento de Madrid, Španielsko 1995 – Art Prize of the Akademie der Kunste, Berlín, Nemecko 1995 – Praemium Imperiale, Tokio, Japonsko 1995 – Erasmus Prize, Amsterdam, Holandsko 1996 – Premio Capo Circeo, Rím, Taliansko 1997 – Pritzkerova cena 1998 – The Pritzker Architecture Prize, Biely dom, Washington, USA 1999 – Architect of the National Academy of San Luca, Rím, Taliansko 2000 – Officier, Ordre National de la Legion d´Honneur, Paríž, Francúzsko 2000 – Leone d´Oro for the career, Benátky, Taliansko 2000 – Spirit of Nature Wood Architecture Award, Helsinki, Fínsko 2000 – Premio Leonardo, Palazzo del Quirinale, Rím, Taliansko 2001 – Wexner Prize, Wexner Center for the Arts, Columbus, Ohio, USA 2002 – Honorary Doctor of Fine Arts Degree, Pratt Institute, New York, USA 2002 – Medaille D´Or UIA (International Union of Architects), Berlin 2002 – Michelangelo Antonioni for the Arts, Rome Auditorium, Taliansko 2003 – Gold Medal to Italian Architecture, “Triennale“of Milan, Taliansko 2003 – Prize“Una vita nella musica-Artur Rubinstein“, Benátky, Taliansko 2004 – Grifo d´oro, Comune di Genova, Janov, Taliansko 2004 – Italy-America Chamber of Commerce Business Cultural Award, za rok 2003, New York, USA 2008 – AIA Gold Medal Literatúra Jodidio P.:Renzo Piano Building Workshop 1966-2005. Koln, TASCHEN,2005 Stephen R.:Encyclopedia of 20th-century Architecture, (volume 3 P-Z index). New York, FITZROY DEARBORN, 2004